**14.2 Preddavková platba**

Objednávateľ môže poskytnúť Zhotoviteľovi kedykoľvek počas lehoty výstavby preddavkovú platbu. Celková preddavková platba a použité meny a podiely budú také, ako sú uvedené v Prílohe k ponuke.

Stavebný dozor je povinný vydať Priebežné platobné potvrdenie na celkovú preddavkovú platbu potom, čo obdrží:

(i) Prehlásenie (podľa podčlánku 14.3 (Žiadosť o priebežné platobné potvrdenie)),

(ii) Schválenú žiadosť Zhotoviteľa o poskytnutie preddavkovej platby Objednávateľom,

a potom, čo Objednávateľ obdrží:

(i) Zábezpeku na vykonanie prác podľa podčlánku 4.2 (Zábezpeka na vykonanie prác),

(ii) Zábezpeku vydanú v čiastkach a menách rovnajúcich sa preddavkovej platbe,

(iii) Žiadosť Zhotoviteľa o poskytnutie preddavkovej platby.

Formulár a prílohy žiadosti o poskytnutie preddavkovej platby budú mať formu odsúhlasenú Objednávateľom. Je bezvýhradným právom Objednávateľa zamietnuť žiadosť Zhotoviteľa o poskytnutie preddavkovej platby bez udania dôvodu.

Zábezpeka k preddavkovej platbe bude vydaná subjektom a z krajiny (alebo iným právnym subjektom) schválenej Objednávateľom a bude mať formu uvedenú v prílohe k Osobitným podmienkam alebo inú formu schválenú Objednávateľom.

Zhotoviteľ zabezpečí, že zábezpeka je platná a vymáhateľná do splatenia preddavkovej platby, ale čiastka zábezpeky sa môže progresívne znižovať o čiastku splatenú Zhotoviteľom ako je uvedené v Platobných potvrdeniach. Keď podmienky zábezpeky určujú dátum ukončenia jej platnosti a preddavková platba nebola splatená do 28 dní pred týmto dátumom, potom Zhotoviteľ predĺži platnosť zábezpeky, dokiaľ nebude preddavková platba splatená.

Preddavková platba bude splatená prostredníctvom odpočtov v Platobných potvrdeniach. Odpočty začnú v Platobnom potvrdení za obdobie, do ktorého spadá dátum 90 dní po dátume obdržania preddavkovej platby Zhotoviteľom. Odpočty budú pokrývať celú sumu Platobného potvrdenia až do momentu vyčerpania preddavkovej platby.

Ak preddavková platba nebola splatená pred vydaním Preberacieho protokolu pre Dielo alebo pre odstúpením podľa článku 15 (odstúpenie od Zmluvy zo strany Objednávateľa), článku 16 (Prerušenie prác a odstúpenie od Zmluvy zo strany Zhotoviteľa) alebo článku 19 (Vyššia moc) (podľa okolností) celkový zostatok v tom čase nesplatený sa stáva okamžite splatným Zhotoviteľom Objednávateľovi.

**14.7 Platba**

Objednávateľ je povinný zaplatiť zhotoviteľovi:

(a) čiastku potvrdenú stavebným dozorom v Priebežnom platobnom potvrdení. Platobné potvrdenie vydá stavebný dozor na základe odsúhlasených súpisov vykonaných stavebných prác a po obdŕžaní podporných dokumentov. Splatnosť čiastkovej faktúry vystavenej na základe súpisov vykonaných prác potvrdených stavebným dozorom stavby a hlavným inžinierom stavby je **do 60 dní** od jej prijatia v podateľni. Podmienkou úhrady faktúry je splnenie podmienok uvedených v podčlánku 4.2 (*Zábezpeka na vykonanie prác*),

(b) čiastku potvrdenú stavebným dozorom v Priebežnom platobnom potvrdení pre účely vyplatenia preddavkovej platby. Platobné potvrdenie vydá stavebný dozor na základe splnenie všetkých podmienok uvedených v článku 14.2 Preddavková platba. Splatnosť čiastkovej faktúry vystavenej na základe podporných dokumentov podľa článku 14.2 Preddavková platba potvrdených stavebným dozorom stavby a hlavným inžinierom stavby je **do 60 dní** od jej prijatia v podateľni.

(c) čiastku odsúhlasenú **v Záverečnom platobnom potvrdení.** Záverečné platobné potvrdenie vydá stavebný dozor na základe odsúhlasených konečných súpisov vykonaných stavebných prác a po obdŕžaní podporných dokumentov. Splatnosť konečnej faktúry vystavenej na základe súpisov vykonaných prác potvrdených stavebným dozorom stavby a hlavným inžinierom stavby je **do 60 dní** od jej prijatia v podateľni.